wickkiey/tamil-wikipedia-chunked huggingface dataset:
# லீஸ் மெயிட்னர்

**லீஸ் மெயிட்னர்** ( Lise meitner ; 7 நவம்பர் 1878 - 27 அக்டோபர் 1968) ஒரு ஆஸ்திரிய-சுவீடிய இயற்பியலாளர் ஆவார். கதிரியக்கம் மற்றும் அணு இயற்பியலில் ஆய்வுகள் செய்தவர். மெயிட்னர், ஓட்டோ ஹான் மற்றும் ஓட்டோ ராபர்ட் ஃப்ரிச் ஆகிய விஞ்ஞானிகள் தலைமையிலான சிறிய குழு, யுரேனியம் அணுக்கருவைப் பிளக்கும் போது அது கூடுதலாக நியூட்ரான்களை உறிஞ்சிக்கொள்கிறது என்ற ஆய்வு முடிவை 1939 ஆம் ஆண்டின் முற்பகுதியில் வெளியிட்டனர். யுரேனியம் அணுவை இரண்டு சிறிய அணுக்கருவாக பிளக்கும் பொழுது கூடவே, நிறைந்த ஆற்றலையும் வெளிப்படுத்த வேண்டும் என்ற செயல்முறைகளை மெயிட்னர், ஓட்டோ ஹான் மற்றும் ஓட்டோ ராபர்ட் ஃப்ரிச் ஆகிய விஞ்ஞானிகள் புரிந்து கொண்டனர். அணு உமிழ்வு மூலம் அணு உலைகளால் வெப்பம் மற்றும் மின்சாரம் உற்பத்தி செய்யப்படுகிறது. இரண்டாம் உலகப் போரின்போது அமெரிக்காவில் உருவாக்கப்பட்டு, 1945 ல் ஜப்பானுக்கு எதிராக பயன்படுத்தப்பட்ட அணு ஆயுதங்களின் அடிப்படைகளில் இதுவும் ஒன்று.  
மெயிட்னர் பெரும்பாலான நேரங்களை ஜெர்மனியின் பெர்லினில் தனது அறிவியல் அனுபவத்தைப் பெறுவதற்காகச் செலவழித்தார், அங்கு அவர் இயற்பியல் பேராசிரியராகவும், கைசர் வில்ஹெல்ம் இன்ஸ்டிடியூட்டில் இயற்பியல் துறைத் தலைவராகவும் இருந்தார்; ஜெர்மனியில் இயற்பியல் முழுநேரப் பேராசிரியராகப் பணியாற்றிய முதல் பெண்மணி மெயிட்னர் ஆவார். நாஜி ஜேர்மனியின் யூத-எதிர்ப்பு நியூரம்பெர்க் சட்டங்கள் காரணமாக 1930 களில் இந்த பதவிகளை அவர் இழந்தார். 1938 இல் அவர் சுவீடன் சென்று அங்கு அவர் பல ஆண்டுகளாக வாழ்ந்து, இறுதியில் ஸ்வீடிஷ் குடியுரிமையைப் பெற்றார்.  
மெயிட்னர் அவரது வாழ்வில் தாமதமாகத்தான் பல விருதுகளையும் கௌரவங்களையும் பெற்றார். 1944 இல் ஓட்டோ ஹான் வேதியலுக்கான நோபல் பரிசைப் பெற்றார். ஆனால் மெயிட்னருடன் ஓட்டோ ஹான் இவ்விருதைப் பகிர்ந்து கொள்ளவில்லை . இது வேதியல் அணுகுமுறையில் மெயிட்னருடைய நீண்ட கால கூட்டுப் பணியாளர் ஓட்டோ ஹானுக்கு தனிப்பட்ட முறையில் வழங்கப்பட்டது. 1990 களில், ஓட்டோஹானுக்கு நோபல் பரிசைத் தீர்மானித்த அக்குழுவின் கோப்புகள் மீண்டும் பார்வையிடப்பட்டன. அந்தத் தகவல்களின் அடிப்படையில் பல அறிவியலாளர்களும் பத்திரிகையாளர்களும் நோபல் பரிசுக்கான மெயிட்னரின் விலக்கு "அநீதி" என்று குறிப்பிட்டனர். இறப்புக்குப் பின்னர் மெயிட்னருக்கு பல்வேறு விருதுகளும் கௌரவங்களும் வழங்கப்பட்டது. 1992 ஆம் ஆண்டில் ஒரு வேதியல் தனிமத்திற்கு 109 மெய்ட்னீரியம் என இவரது நினைவாகப் பெயரிடப்பட்டது . நோபல் பரிசு வழங்கப்படாத போதிலும், 1962 ஆம் ஆண்டில் லிண்டாவ் நோபல் பரிசு பெற்றோர் கூட்டத்தில் கலந்துகொள்ள லீஸ் மீட்னர் அழைக்கப்பட்டார்.
# 3-மெத்தில்தயோபீன்

**3-மெத்தில்தயோபீன்** (*3-Methylthiophene*) என்பது CH<sub>3</sub>C<sub>4</sub>H<sub>3</sub>S. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமக் கந்தகச் சேர்மம் என்று இது வகைபடுத்தப்படுகிறது. நிறமற்ற 3-மெத்தில்தயோபீன் தீப்பற்றி எரியக்கூடிய ஒரு நீர்மமாகும். 2-மெத்தில்சக்சினேட்டை சல்பைடேற்ற வினைக்கு உட்படுத்தி 3-மெத்தில்தயோபீன் உற்பத்தி செய்யப்படுகிறது.
# 3-மெத்தில்தயோபீன்

## இதையும் காண்க

- 2-மெத்தில்தயோபீன்
# முதல்வர் மகாத்மா

**முதல்வர் மகாத்மா** (*Mudhalvar Mahatma* (இப்படம் *Welcome Back Gandhi* என்றும் அறியப்படுகிறது) என்பது ஏ. பாலகிருஷ்ணன் இயக்கிய, 2012 ஆண்டு வெளியான ஒரு தமிழ்த் திரைப்படமாகும். இப்படமானது 2014 சனவரி 30 அன்று ஆண்டு வெல்கம் பேக் காந்தி என்ற பெயரில் இந்தியில் வெளியானது. இப்படத்தில் மகாத்மா காந்தியாக எஸ். காமராஜ் நடித்துள்ளார். இப்படத்தில் பாடல் வரிகளை பரத் ஆச்சார்யா எழுத, இளையராஜா இசையமைத்துள்ளார். காந்தி இன்னும் உயிருடன் இருந்திருந்தால் அல்லது நவீன இந்தியாவுக்கு மீண்டும் வந்தால் எப்படி நடந்துகொள்வார் என்பதாக இத்திரைப்படத்தின் கதை உள்ளது. பட வெளியீட்டுக்குப் பிறகு படத்தின் எட்டு பாடல்கள் வெளியிடப்பட்டன.  
முதல்வர் மகாத்மா படத்தின் படப்பிடிப்பானது 2012இல் சென்னையில் 40 நாட்கள் நடந்தன. படமானது மூன்று கோடி செலவில் தயாரிக்கப்பட்டது.
# முதல்வர் மகாத்மா

## கதை

60 ஆண்டு காலத்திற்கு பிறகு, காந்தி (எஸ் கனகராஜ்) தனது சத்தியாக்கிரக இயக்கத்தை மீண்டும் தொடர இந்தியாவுக்கு திரும்புவதும், அதனால் ஏற்படும் நிகழ்வுகளுமே கதை.
# முதல்வர் மகாத்மா

## நடிகர்கள்

- எஸ். காமராஜ் மகாத்மா காந்தியாக
- அனுபம் கெர் இந்தியாவின் ஒரு மாநில முதலமைச்சராக
- மன்வி காக்ரூ
- வி. எஸ். ராகவன்
- சத்தியேந்திரா
- தீனதயாளன்
- கிருஷ்ணம்மாள் ஜெகன்னாதன்
# முதல்வர் மகாத்மா

## வரவேற்பு

*தி இந்து* பத்திரிக்கையானது முதல்வர் மகாத்மா படத்துக்கு நேர்மறையான விமர்சனத்தை அளித்தது. "இப்படம் உன்னதமான, துணிச்சலான முயற்சி, இதுபோன்ற ஒரு நேர்மையான திரைப்படத்தில் முதலீடு செய்த திரைப்பட தயாரிப்பாளரை பாராட்ட வேண்டும்" என்றது.
# தயோபீன்-2-கார்பாக்சால்டிகைடு

**தயோபீன்-2-கார்பாக்சால்டிகைடு** (*Thiophene-2-carboxaldehyde*) என்பது C<sub>4</sub>H<sub>3</sub>SCHO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமக் கந்தகச் சேர்மம் என்று இது வகைபடுத்தப்படுகிறது. நிறமற்ற இச்சேர்மம் சேமித்து வைக்கப்பட்டால் பெரும்பாலும் பிசின் போல மாறுகிறது. எப்ரோசார்ட்டன், அசோசெமைடு, தெனிபோசைடு போன்ற பல்வேறு வகையான மருந்துகள் தயாரிப்பில் தயோபீன்-2-கார்பாக்சால்டிகைடு ஒரு முன்னோடிச் சேர்மமாகப் பயன்படுகிறது.
# தயோபீன்-2-கார்பாக்சால்டிகைடு

## தயாரிப்பு

தயோபீனை வில்சுமேயர் வினைக்கு உட்படுத்தி தயோபீன்-2-கார்பாக்சால்டிகைடு தயாரிக்கப்படுகிறது. தயோபீனை குளோரோமெத்திலேற்றம் செய்தும் இதைத் தயாரிக்கலாம்..
# மதுரை மீனாட்சி (திரைப்படம்)

**மதுரை மீனாட்சி (**Madurai meenatchi) 1993 ஆம் ஆண்டு செல்வா மற்றும் ரஞ்சிதா நடிப்பில், மு. கருணாநிதியின்<nowiki/>திரைக்கதை மற்றும் வசனத்தில், தேவா இசையில், பி. அமிர்தம் இயக்கத்தில், ஏ. குணநிதி தயாரிப்பில் வெளியான தமிழ்த் திரைப்படம் ஆகும்.
# மதுரை மீனாட்சி (திரைப்படம்)

## கதைச்சுருக்கம்

மதுரை (செல்வா) போக்குவரத்துக்கு காவலராக பணிபுரிகிறார். காவல் ஆய்வாளராக பதவி உயர்வு பெறுவதே அவர் லட்சியம். அவர் தன் தாய் மரகதத்தோடு (சுஜாதா) வசிக்கிறார். அவருக்கும் உள்துறை அமைச்சர் உலகநாதனின் (கேப்டன் ராஜு) மகள் மீனாட்சிக்கும் (ரஞ்சிதா) மோதல் ஏற்படுகிறது. மீனாட்சி தன் தந்தையின் அதிகாரத்தைப் பயன்படுத்தி மதுரையை பணிமாற்றம் செய்து தன் வீட்டின் பாதுகாவலராக மாற்றுகிறாள். தன் வீட்டுவேலைகளை செய்யச்சொல்லி மதுரையை அவமானப்படுத்துகிறாள்.  
குமாரசாமி (விஜயகுமார்) அவரின் சகோதரன் குலசேகரன் (நாசர்) மற்றும் குலசேகரன் மனைவி கோமதி (சபிதா ஆனந்த்) ஆகியோர் பார்வையற்றவர்களுக்கான சிறப்புப் பள்ளியை தங்களுக்குச் சொந்தமான கட்டிடத்தில் நடத்தி வருகின்றனர். பிரதம அமைச்சர் அந்தக் கட்டிடத்தை வாங்க உலகநாதன் மூலம் முயற்சிக்கிறார். அவர்கள் அதை கொடுப்பதற்கு மறுப்புத் தெரிவிக்கவே தனது அடியாட்கள் மூலம் குமாரசாமியைக் கொலை செய்கிறார் உலகநாதன்.  
தன் வீட்டுப் பாதுகாவலில் இருக்கும் மதுரையை மீனாட்சி காதலிக்கிறாள். மதுரையும் அவளைக் காதலிக்கிறான். இதை அறியும் உலகநாதன் மதுரையை உடனே பணிமாற்றம் செய்கிறான். உலகநாதன் மற்றும் காவல் ஆய்வாளர் ருத்ரா (பிரதீப் சக்தி) இருவரும் சேர்ந்து குலசேகரனின் சொத்தை அபகரிக்கவும், மதுரையின் மீது பழி சுமத்தி சிறைக்கு அனுப்பவும் திட்டமிடுகின்றனர். அவர்கள் திட்டம் நிறைவேறியதா? அல்லது மதுரை அவர்கள் திட்டத்தை முறியடித்து மீனாட்சியைக் கரம் பிடித்தானா? என்பது மீதிக்கதை.
# மதுரை மீனாட்சி (திரைப்படம்)

## நடிகர்கள்

- செல்வா - மதுரை
- ரஞ்சிதா - மீனாட்சி
- சுஜாதா - மரகதம்
- நாசர் - குலசேகரன்
- கேப்டன் ராஜு - உலகநாதன்
- எஸ். எஸ். சந்திரன் - பிரம்மய்யா
- விஜய் கிருஷ்ணராஜ் - ஸ்டீபன்
- பிரதீப் சக்தி - ருத்ரா
- பிரதாபச்சந்திரன் - நீதிபதி
- விஜயகுமார் - குமாரசாமி
- சந்திரசேகர் - டி. ஜி. பி.
- எம். ஆர். கிருஷ்ணமூர்த்தி
- திடீர் கண்ணையா - மாடசாமி
- சபிதா ஆனந்த் - கோமதி
- விஜய சந்திரிகா
# மதுரை மீனாட்சி (திரைப்படம்)

## இசை

படத்தின் இசையமைப்பாளர் தேவா. பாடலாசிரியர்கள் மு. கருணாநிதி மற்றும் வைரமுத்து.  
| 1 | ஐ லவ் யூ மீனா | எஸ். பி. பாலசுப்பிரமணியம், சித்ரா | 4:38 |  |
| --- | --- | --- | --- | --- |
| 2 | மாலை | எஸ். பி. பாலசுப்பிரமணியம், சித்ரா | 4:17 |  |
| 3 | நீதி மன்றம் | மலேசியா வாசுதேவன் | 3:11 |  |
| 4 | தங்க குணம் | சித்ரா மற்றும் குழு | 2:13 | } |
# மதுரை மீனாட்சி (திரைப்படம்)

## சர்ச்சை

அரசியல்வாதிகளை இப்படத்தில் அவதூறு செய்திருப்பதாக உச்ச நீதி மன்றத்தில் இப்படத்திற்கு எதிராக வழக்கு தொடரப்பட்டது. அதை உச்சநீதிமன்றம் தள்ளுபடி செய்தது.
# புளோரன்ஸ் ஆர். சபின்

**புளோரன்ஸ் ரேனா சபின்** (Florence Rena Sabin நவம்பர் 9, 1871 &ndash; அக்டோபர் 3, 1953) ஒரு அமெரிக்க மருத்துவ விஞ்ஞானி ஆவார். இவர் அறிவியல் துறையில் பெண்களுக்கு ஒரு முன்னோடியாக இருந்தார்; ஜான்ஸ் ஹாப்கின்ஸ் மருத்துவக் கல்லூரியில் முழுநேரப் பேராசிரியராகப் பணியாற்றிய முதல் பெண்மணியும், தேசிய அறிவியல் அகாடமியில் தேர்ந்தெடுக்கப்பட்ட முதல் பெண்மணியும் ஆவார். மருத்துவ ஆய்வுகளுக்கான ராக்பெல்லர் மருத்துவ நிறுவனத்தின் துறைத் தலைவராகவும் விளங்கினார். தனது ஓய்வு காலத்திற்குப் பின்பும், கொலராடோவில் ஒரு பொது சுகாதார ஆர்வலராக தொழிலைத் தொடர்ந்தார், மேலும் 1951 இல் இப்பணிகளுகாக லாஸ்கர் விருது பெற்றார்.
# புளோரன்ஸ் ஆர். சபின்

## ஆரம்ப வாழ்க்கை

கொலராடோவில் செண்ட்ரல் சிட்டி எனுமிடத்தில் செரெனா சபின் என்பவருக்கு நவம்பர் 9, 1871 இல் இளைய மகளாக புளோரன்ஸ் ரானா சாபின் பிறந்தார். புளோரன்சின் தாயார் ஓர் பள்ளி ஆசிரியராக இருந்தார். பின்னர் 1878 ஆம் ஆண்டில் பிரசவத்துக்குப் பிந்தையத் தொற்றுக் காய்ச்சல் (செப்சிஸ்) காரணமாக அவர் இறந்து போனார். அவரது தந்தை ஜார்ஜ் கே. சபின் ஒரு சுரங்க பொறியாளர் ஆவார். அச்சுரங்கத்தில் குடும்பத்தாரோடு வசித்துக் கொண்டு அங்கு வேலையும் செய்து வந்தார். அவரது தாயின் மரணத்திற்குப் பின் புளோரன்சும் அவரது சகோதரி மேரியும் சிகாகோவில் தனது மாமா ஆல்பர்ட் என்பவரின் வீட்டில் வசித்து வந்தனர். அதன் பின்னர் தங்கள் தந்தை வழி தாத்தா பாட்டிகள் வசித்து வந்த வெர்மாண்ட் என்ற இடத்திற்கு இடம் பெயர்ந்தனர்.  
அவரது குழந்தை பருவத்தில் சபின் ஒரு பியானோ கலைஞராக வேண்டும் என்று விருப்பம் கொண்டிருந்தார், இருப்பினும் இவர் இசைத் திறமையுடையவராக எப்பொழுதும் இருந்ததில்லை, உயர்நிலை பள்ளியில் படித்த பொழுது, அறிவியலில் கொண்ட கவனமானது, அவரது எதிர்காலத்தை மாற்றுவதற்குக் காரணமாயிற்று.
# வட்ட விளக்கப்படம்

பேசும் மக்கட்தொகை விவரத்தைக் காட்சிப்படுத்துகிறது]]
**வட்ட விளக்கப்படம்** அல்லது **பை விளக்கப்படம்** (*pie chart* , *circle chart*) என்பது பல பாகங்களாகப் பிரிக்கப்பட்ட வட்டத்தைக் கொண்ட புள்ளியியல் விளக்கப்படமாகும். வட்ட விளக்கப்படத்திலுள்ள வட்டத்தின் பிரிக்கப்பட்ட பாகங்களான வட்டக்கோணப்பகுதிகளின் மையக்கோணம், பரப்பளவு, வில்லின் நீளம் ஆகியவை அப்பாகங்கள் குறிக்கும் கணியங்களின் அளவுகளின் விகிதங்களாக இருக்கும். "பை" என்றழைக்கப்படும் உணவின் துண்டாக்கப்பட்ட வடிவை ஒத்துள்ளதால் இவ்விளக்கப்படம் "பை விளக்கப்படம்" என்றும் அழைக்கப்படுகிறது. வில்லியம் பிளேபேரின் "ஸ்டேட்டிஸ்டிக்கல் ப்ரெவியரி" (1801) இன் வட்ட விளக்கப்படமே காலத்தால் முந்திய வட்ட விளக்கப்படமாகக் கருதப்படுகிறது.  
வட்ட விளக்கப்படங்கள் வணிக உலகிலும் மக்கள் ஊடகங்களிலும் பரவலாகப் பயன்படுத்தப்படுகின்றன. எனினும் அவை பலரால் விமர்சிக்கப்பட்டுள்ளன. வட்ட விளக்கப்படங்களாகக் காட்சிப்படுத்தப்படும்போது, ஒரே விளக்கப்படத்தின் வட்டப்பாகங்களை அல்லது வெவ்வேறு விளக்கப்படங்களின் தரவுகளை ஒப்பீடு செய்வது எளியதாக இல்லை எனக்கூறி பல நிபுணர்கள் இந்த விளக்கப்படத்தைப் பயன்படுத்த வேண்டாம் எனவும் பரிந்துரைக்கின்றனர். வட்ட விளக்கப்படங்களுக்குப் பதிலாக செவ்வக விளக்கப்படங்கள், புள்ளிப் படங்கள் போன்றவற்றைப் பயன்படுத்தலாம்.
# வட்ட விளக்கப்படம்

## வரலாறு

வில்லியம் பிளேபேரின் "ஸ்டேட்டிஸ்டிக்கல் பிரெவியரி" (1801) இல் காணப்படும் இரு பை விளக்கப்படங்கள் காலத்தால் முந்தையதாகக் கருதப்படுகிறது. வில்லியம் பிளேபேர் வெளியிட்ட விளக்கப்படத் தொடர்களில் ஒன்று 1789 க்கு முன்னர் ஆசியா, ஐரோப்பா மற்றும் ஆப்பிரிக்காவில் துருக்கியப் பேரரசு பரவியிருந்த பகுதிகளைக் காட்டுகிறது. இவரது இக்கண்டுபிடிப்பானது முதலில் அதிகம் பயன்படுத்தப்படவில்லை.  
பிரெஞ்சு பொறியியலாளர் சார்லசு ஜோசப் மினார்டு, முதன்முதலில் பை விளக்கப்படங்களைப் பயன்படுத்தியவர்களுள் ஒருவராவார். இவர் இந்த விளக்கப்படங்களை நிலப்படங்களில் பயன்படுத்தினார். மினார்டின் வரைபடத்தில் (1858), பிரான்சைச் சுற்றியுள்ள அனைத்துப் பகுதிகளிலிருந்தும் பாரிசுக்கு நுகர்பொருளாக அனுப்பி வைக்கப்பட்ட கால்நடைகளின் விவரங்கள் பை விளக்கப்படமாகக் காட்சிப்படுத்தப்பட்டுள்ளது.  
கூடுதல் விவரங்களைச் சேர்ப்பதற்குப் பை விளக்கப்படத்தில் மூன்றாவது பரிமாணம் தேவையென வில்லியம் பிளேபேர் எண்ணினார் புளோரன்ஸ் நைட்டிங்கேல் இதனைக் கண்டுபிடித்ததாகக் கருதப்பட்டது; ஆனால் அவர் இதன் பயன்பாட்டினைப் பிரபலப்படுத்தியவராவார். பின்னர் வில்லியம் பிளேபேரின் உருவாக்கத்தில் இருந்த தெளிவற்ற நிலையால், நைட்டிங்கேல் இதனை உருவாக்கியதாக அனுமானிக்கப்பட்டது.
# வட்ட விளக்கப்படம்

## எடுத்துக்காட்டு

கீழ்வரும் அட்டவணை ஐரோப்பிய நாடாளுமன்றத் தேர்தல், 2004 இன் முதற்கட்ட கருத்துக் கணிப்பின் முடிவுகளைக் காட்டுகிறது. ஒவ்வொரு கட்சிக்கும் ஒதுக்கப்பட்ட தொகுதிகளும் அவற்றில் அவை வெற்றிபெறக்கூடிய சாத்தியமுடைய தொகுதிகளின் எண்ணிக்கையின் விழுக்காடும், அந்த விழுக்காடுகளுக்குரிய வட்டப்பகுதிகளின் மையக்கோண அளவுகளும் (விழுக்காட்டினை 360° ஆல் பெருக்கிப் பெறப்பட்டது) தரப்பட்டுள்ளன.  
| EUL | 39 | 5.3 | 19.2 |  |
| --- | --- | --- | --- | --- |
| PES | 200 | 27.3 | 98.4 |  |
| EFA | 42 | 5.7 | 20.7 |  |
| EDD | 15 | 2.0 | 7.4 |  |
| ELDR | 67 | 9.2 | 33.0 |  |
| EPP | 276 | 37.7 | 135.7 |  |
| UEN | 27 | 3.7 | 13.3 |  |
| மற்றவை | 66 | 9.0 | 32.5 |  |
| மொத்தம் | 732 | 99.9* | 360.2* | } |
ஒரு தசம இலக்கத்திற்குத் திருத்தப்பட்டதால் விழுக்காடுகளின் கூடுதல் 100 ஆகவும் மையக்கோணங்களின் கூடுதல் 360 ஆகவும் இல்லை.  
ஒவ்வொரு மையக்கோணத்தின் அளவும் அந்தந்த வட்டப்பகுதிக்குரிய தொகுதிகளின் எண்ணிக்கையின் விகிதத்தில் இருக்கும். மையக்கோணங்களின் கூடுதல் 360° என்பதால் ஒரு குறிப்பிட்ட வட்டப்பகுதியின் மையக்கோணமானது அதற்குரிய விழுக்காட்டினை 360 ஆல் பெருக்கிப் பெறப்படுகிறது.  
எகா:
EPP கட்சிக்குரிய வட்டப்பகுதியின் மையக்கோண அளவு = 37.7% x 360 = (37.7/100) x 360 = 0.377 x 360 = 135.7° (ஒரு தசம இலக்கத் திருத்தமாக)
# வட்ட விளக்கப்படம்

## பயன்பாடும் செயற்திறனும்

காட்சிப்படுத்த வேண்டிய வகைமானங்களின் எண்ணிக்கை அதிகமானால் பை விளக்கப்படம் திறம்பட அமையாது. வட்டப்பகுதிகளின் எண்ணிக்கை அதிகரித்து அவற்றின் பரப்பளவு மிகச் சிறியதாகச் சுருங்கிவிடும் நிலை ஏற்படும். அதனால் படிப்போருக்கு வட்டப்பகுதிகளைப் பகுத்துக்காட்ட வண்ணங்கள் பயன்படுத்த வேண்டியிருக்கும். இதனால் அதிகளவு வகைமானம் கொண்ட தரவுகளைக் காட்சிப்படுத்துவதற்கு பை விளக்கப்படங்கள் பொருத்தமானவை அல்ல. செவ்வகப் படங்களைவிட பை படங்களுக்கு அதிகளவு இடம் தேவைப்படும்; மேலும் பை விளக்கப்படம் போன்றல்லாமல், ஒரே செவ்வகப்படத்தில் மேலதிக விவரங்களையும் காட்சிப்படுத்த இயலும்.  
பெல் ஆய்வுக்கூடத்தில் மேற்கொள்ளப்பட்ட ஆய்வில், கோணங்களைக் கொண்டு ஒப்பீடு செய்வதைவிட நீளங்களைக் கொண்டு எளிதாக ஒப்பீடு செய்யலாமெனக் கண்டறியப்பட்டது. இங்கு வலப்பக்கம் தரப்பட்டுள்ள பட எடுத்துக்காட்டில், மூன்று தரவுகளுக்கு பை விளக்கப்படங்களும் செவ்வக விளக்கப்படங்களும் வரையப்பட்டுள்ளன. ஒரு பை விளக்கப்படத்தின் வட்டத்துண்டுகளை அளவுவாரியாக வரிசைப்படுத்துவது சற்றுக் கடினமாகவும் செவ்வக விளக்கப்படத்தின் செவ்வகங்களை நீளவளவு வாரியாக வரிசைப்படுத்தல் எளிதாகவும் இருக்கும் என்பதால் மேற்காணும் எடுத்துக்காட்டில் பை விளக்கப்படத்தைவிடச் செவ்வக விளக்கப்படம் மூலம் ஒப்பிடலே எளிதாக இருப்பதைக் காணலாம்.  
இதேபோல இரண்டுக்கு மேற்பட்ட தரவுகளை ஒப்பீடு செய்வதற்கும் செவ்வக விளக்கப்படமே உகந்ததாக இருக்கும். எனினும் ஒரே படத்தில் தரவின் குறிப்பிட்டதொரு வகைமானத்தை முழுத்தரவுடன் ஒப்பீடு செய்யவேண்டியநிலையில், வகைமானத்தின் மதிப்பு 25 அல்லது 50 விழுக்காட்டிற்கு அருகில் அமைந்திருந்தால் பை விளக்கப்படமானது செவ்வகப்படத்தை விடப் பொருத்தமானதாக இருக்கும்.  
இடப்பக்க படம், 18 வகைகள் கொண்ட ஒரு தரவின் வட்ட விளக்கப்படமாகும். வகைகளின் எண்ணிக்கை அதிகமாக இருப்பதால் அவற்றை வேறுபடுத்திக் காட்டுவதற்காக அவற்றுக்கான வட்டப்பகுதிகள் வண்ணமிடப்பட்டுள்ளன. தெளிவான வேறுபாடு கொண்ட வண்ணங்கள் அதிகளவில் இல்லாமையால் 18 இல் சில பகுதிகள் ஒரே வண்ணத்தில் உள்ளன. இதனால் இந்த விளக்கப்படம் மூலம் விவரங்களை அறிந்து கொள்வது எளிதானதாக இல்லை.  
ஐரோப்பிய காட்சிப்படுத்தல் மாநாட்டில் (*European Visualization Conference*) மேற்கொள்ளப்பட்ட வெவ்வேறு வடிவ விளக்கப்படங்களின் மூலம் தரவுகளை அறிந்துகொள்ளும் துல்லியம் குறித்த ஆய்வுகளில் பை வடிவ மற்றும் டோநட் வடிவ விளக்கப்படங்களை விட செவ்வக வடிவ விளக்கப்படங்களே துல்லியமாக இருப்பது கண்டறியப்பட்டது.
# முப்புளோரமீன் ஆக்சைடு

**முப்புளோரமீன் ஆக்சைடு** (Trifluoramine oxide or Nitrogen oxide trifluoride) என்பது (**F<sub>3</sub>NO**) என்ற மூலக்கூற்று வாய்ப்பாட்டை உடைய வலிமையான புளோரினேற்ற திறன் கொண்ட கனிமச் சேர்மம் ஆகும்.
# முப்புளோரமீன் ஆக்சைடு

## தயாரிப்பு

முப்புளோரமீன் ஆக்சைடானது 1966 ஆம் ஆண்டில் இரண்டு வெவ்வெறு குழுக்களால் கண்டறியப்பட்டது. நைட்ரசன் முப்புளோரைடுடன் ஆக்சிசன் சேர்ந்த கலவையில் மின்னிறக்கம் செய்யும் போது தயாரிக்கப்படுவது ஒரு முறையாகும். குறைவான அளவில் விளைபொருட்களைத் தரும் மற்றொரு முறையானது உயர் உலோகங்களின் புளோரைடுகளோடு (IrF<sub>6</sub> அல்லது PtF<sub>6</sub>) நைட்ரிக் ஆக்சைடை வினைப்படுத்துவதன் மூலம் தயாரிக்கப்படும் முறையாகும். இச்சேர்மமானது வாலைவடித்தல் மூலம் பிரித்தெடுக்கப்பட்டு பொட்டாசியம் ஐதராக்சைடு கரைசல் மூலமாக தூய்மைப்படுத்தப்படுகிறது. மற்றுமொரு தயாரிப்புமுறையானது புளோரின் மற்றும் நைட்ரோசைல் புளோரைடினை ஒளிவேதிய வினைக்கு உட்படுத்துவதாகும்.  
: F<sub>2</sub> + FNO → F<sub>3</sub>NO.  
இந்த வினையானது, இந்த வினையினை வெப்பப்படுத்துவதன் மூலமும் நிகழ்த்த முடியும். ஆனால், புளோரினை அதைக் கொண்டிருக்கும் கொள்கலனுடன் வினைபுரியாமல் வைத்திருப்பது மிகவும் கடினமான காரியம் ஆகும். மற்றுமொரு தயாரிப்பு வழிமுறையானது நைட்ரோசைல்எக்சாபுளோராநிக்கலேட்டினை வெப்பத்தின் மூலமாகச் சிதைவடையச் செய்யும் முறையாகும்.  
:(NO)<sub>2</sub>NiF<sub>6</sub> → ONF + ONF<sub>3</sub>
# முப்புளோரமீன் ஆக்சைடு

## பண்புகள்

இச்சேர்மம் சாதாரண திட்ட நிலைகளில் ஒரு நிறமற்ற வாயுவாகும். இதன் நிலைமாறு வெப்பநிலையானது 29.5° செல்சியசாகும். இந்த வெப்பநிலையில் இச்சேர்மத்தின் அடர்த்தியானது 0.593 கி/செமீ<sup>3</sup>. இதன் நிலைமாறு அழுத்தமானது சற்றேறக்குறைய 64 வளிமண்டல அழுத்தமாகும்.  
முப்புளோரமீன் ஆக்சைடு டிரெளடன் மாறிலியின் மதிப்பு 20.7 ஆகும். கொதிநிலையில் ஆவியாதலின் உள்ளுறை வெப்பமானது 3.85 கிலோகலோரி/மோல் ஆகும்.  
F<sub>3</sub>NO மூலக்கூறானது C<sub>3V</sub> அனைத்து N-F பிணைப்புகளும் சமானத்தன்மையைுடன் சீர்மையைக் கொண்டுள்ளது. N-O பிணைப்புகள் இயல்பாக N-F பிணைப்புகளை ஒத்ததாக இருப்பதால் இதன் வடிவம் கிட்டத்தட்ட நான்முகி வடிவத்தைக் கொண்டுள்ளது. அணுக்கருக் காந்த ஒத்ததிர்வு நிறமாலையின்படி <sup>19</sup>F இன் −363 இவொப என்ற இடத்தில் மும்மைக் கோடுகள் காணப்படுகின்றன. J<sub>NF</sub> இன் மதிப்பானது 136 எர்ட்சு ஆக இருக்கிறது  
இச்சேர்மத்தில் N-O பிணைப்பு 75% இரட்டைப் பிணைப்பு தன்மையைக் கொண்டுள்ளது. இச்சேர்மம் ஒரு நேர்மின்சுமையையும், அதிக காரத்தன்மையும் கொண்ட அமீன் ஆக்சைடுகளில் காணப்படும் அமீன்களிலிருந்து முற்றிலும் வேறுபட்டுள்ளது.  
N-O பிணைப்பு நீளமானது 1.158 Å ஆகும்; N–F பிணைப்பு நீளமானது1.431 Å ஆகும்; ∠FNF பிணைப்புக் கோணங்கள்101° ஆகும்; மூன்று பிணைப்புக் கோணங்களும் ∠ONF=117 ஆகும்.  
முப்புளோரமீன் ஆக்சைடானது நச்சுத்தன்மை வாய்ந்தது. இது 200 முதல் 500 வரை உள்ள இவொப செறிவளவுகளில் எலிகளைக் கொல்லும் தன்மை கொண்டதாகும்.
முப்புளோரமீன் ஆக்சைடானது நீர், கண்ணாடி மற்றும் நிக்கல் ஆகியவற்றுடன் வினைபுரிவதில்லை. இதன் காரணமாக இச்சேர்மத்தைக் கையாள்வது எளிதாகிறது.
பென்டாபுளோரைடுகளுடன் உருவாகும் "சேர்க்கைப்பொருட்கள்", உண்மையில் F<sub>2</sub>NO <sup>+</sup> அயனியைக் கொண்டுள்ள எக்சாபுளோரைடு உப்புகளாகும்.
| N<sub>2</sub>F<sub>4</sub> | NF<sub>3</sub> |  |
| --- | --- | --- |
| N<sub>2</sub>O<sub>4</sub> | NO<sub>2</sub>F |  |
| Cl<sub>2</sub> | ClF |  |
| SF<sub>4</sub> | SF<sub>6</sub> |  |
| H<sub>2</sub>O | வினையில்லை |  |
| நீரிய NaOH | NO<sub>3</sub><sup>−</sup>,F<sup>−</sup> | மெதுவான வினை |
| H<sub>2</sub>SO<sub>4</sub> | HNO<sub>3</sub>,HF | F<sub>2</sub>NO<sup>+</sup>வழியாக |
| SbF<sub>5</sub> | SbF<sub>5</sub>•F<sub>3</sub>NO |  |
| AsF<sub>5</sub> | AsF<sub>5</sub>•F<sub>3</sub>NO |  |
| PF<sub>5</sub> | வினையில்லை |  |
| BF<sub>3</sub> | BF<sub>3</sub>•F<sub>3</sub>NO |  |
முப்புளோரமீன் ஆக்சைடானது பாதரசத்துடன் மெதுவாக வினைபுரிந்து, பாதரச புளோரைடுகள் மற்றும் நைட்ரசன் ஆக்சைடுகளைத் தருகிறது. முப்புளோரமீன் ஆக்சைடானது 300° செல்சியசு வரை வெப்பப்படுத்தும் போது நிலையாக இருக்கிறது. ஆனால், மெதுவாக புளேராரின், NO<sub>2</sub>F, NOF, NO<sub>2</sub> மற்றும் NO ஆக சிதைவடைகிறது. சிதைவின் போதும் ஆக்சிசனானது நைட்ரசனோடு இணைந்தே காணப்படுகிறது.
# புளோரன்ஸ் பி. சீபர்ட்

**புளோரன்ஸ் பார்பரா சீபர்ட்** (Florence Barbara Seibert, அக்டோபர் 6, 1897 - ஆகஸ்ட் 23, 1991) ஒரு அமெரிக்க உயிர் வேதியியலாளர் ஆவார். ஆன்டிஜென்களில் புரதம் போலவே தூய்மைப்படுத்தப்பட்ட புரத வகைக் கெழுவை அடையாளம் காணுதல் மற்றும் தனிமைப்படுத்தவும் நம்பகமான காசநோய்ப் பரிசோதனையின் வளர்ச்சியைப் பயன்படுதியதுமான ஆய்வுகளால் இவர் அறியப்படுகிறார். புளோரிடாவின் தேசியப் பெண்கள் அவையிலும், மற்றும் அமெரிக்க தேசிய மகளிர் அவையிலும் இடம் பெற்றுள்ளவர் ஆவார்.
# புளோரன்ஸ் பி. சீபர்ட்

## இளமையும் கல்வியும்

சீபர்ட், அக்டோபர் 6, 1897 அன்று, பென்சில்வேனியாவில் , ஜார்ஜ் பீட்டர் சீபீர்ட் மற்றும் பார்பரா (மெமர்மெட்) சீபர்ட் ஆகியோருக்கு மகளாகப் பிறந்தார். மூன்று வயதில், புளோரன்ஸ் இளம்பிள்ளை வாத நோயால் பாதிக்கப்பட்டார். அதனால் அவர் கால்களில் ப்ரேஸ் அணிந்திருந்தார் அவரது வாழ்நாள் முழுவதிலும் நொண்டியபடியே நடக்க வேண்டியிருந்தது. சீபர்ட் தனது இளம் வயதில் புகழ்பெற்ற, பல விஞ்ஞானிகளின் வரலாறுகளைப் படித்திருந்தார். இது அவரது அறிவியல் ஆர்வத்தை ஊக்கப்படுத்துவதாக இருந்தது.  
சீபெர்ட், பால்டிமோரில் உள்ள கௌச்சர் கல்லூரியில் தனது இளங்கலை பட்டம் பெற்றார். இந்த புரதங்களை பாக்டீரியா மாசுபட்டிருப்பதிலிருந்து தடுக்க ஒரு முறையை அவர் உருவாக்கியிருந்தார். 1921 - 1922 களில் யேல் பல்கலைக்கழகத்தில் வான் மீட்டர் உதவித் தொகையும்,1922 - 1923 ஆம் ஆண்டுகளில் ஒரு அமெரிக்கன் உடற்கூற்றியல் சங்கத்தின் போர்டர் உதவித்தொகையும் பெற்றார்.
# வைதேகி கல்யாணம்

**வைதேகி கல்யாணம்** (Vaitheki kalyanam) 1991 ஆம் ஆண்டு சரத்குமார் மற்றும் ரேகா நடிப்பில், மணிவாசகம் இயக்கத்தில், தேவா இசையில் வெளியான தமிழ்த் திரைப்படம் ஆகும்.
# வைதேகி கல்யாணம்

## கதைச்சுருக்கம்

ராஜமாணிக்கம் (சரத்குமார்) கிராமத்தின் தலைவர். அவர் அந்தக் கிராம மக்களின் மரியாதைக்குரியவராக இருக்கிறார். அவருக்கு கௌரி மற்றும் வைதேகி என்ற இரு மகள்கள். கௌரியின் கணவன் மது அருந்துபவனாகவும் தன் மனைவியை அடித்துத் துன்புறுத்துபவனாகவும் இருக்கிறான். எனவே இளைய மகள் வைதேகிக்கு நல்ல மாப்பிள்ளையாகப் பார்த்துத் திருமணம் செய்துவைக்க எண்ணுகிறார் ராஜமாணிக்கம். வைதேகி கல்லூரியில் படிக்கிறாள். கல்யாணமும் (ராமர்ஜூன்) வைதேகியும் காதலர்கள். ராஜமாணிக்கத்திடம் வேலை செய்யும் சின்னசாமியின் (டெல்லி கணேஷ்) மகன்தான் கல்யாணம் . அந்தக் கிராமத்திற்கு புதிதாக வரும் மருத்துவர் கிருஷ்ணமூர்த்திக்கு (இளவரசன்) மருத்துவமனை அமைத்துக்கொள்ள இடம் தருகிறார் ராஜமாணிக்கம். வைதேகியோடு ஊரைவிட்டுச் சென்று திருமணம் செய்ய நினைக்கிறான் கல்யாணம். கணவனை இழந்து தன் மகனுடன் வசிக்கும் பள்ளி ஆசிரியை வசந்தி (ரேகா) கல்யாணத்திடம் வைதேகியை ராஜமாணிக்கத்தின் சம்மதத்தோடு திருமணம் செய்துகொள்ளுமாறு அறிவுரை கூறுகிறாள்.  
கடந்த காலக் கதை: ராஜமாணிக்கம் ஒரு நிறுவனத்தில் மேலாளாராக பணிபுரிகிறார். திருமணமான ராஜமாணிக்கத்தை வசந்தி நேசிக்கிறாள். அவள் காதலை ஏற்கமறுக்கும் ராஜமாணிக்கத்திடம் அவரையே திருமணம் செய்துகாட்டுவதாக சவால் விடுகிறாள். ஒருநாள் விபத்தில் சிக்கும் வசந்தியை மருத்துவமனையில் சேர்த்துக் காப்பாற்றுகிறார் ராஜமாணிக்கம். அவரின் நல்லகுணத்தைப் புரிந்துகொள்கிறாள் வசந்தி. வைதேகிக்கு அவளே ஆசிரியையாக இருந்து கற்பிக்கிறாள்.  
ராஜமாணிக்கம் தன் மகள் வைதேகிக்கும் மருத்துவர் கிருஷ்ணமூர்த்திக்கும் திருமணம் செய்ய முடிவெடுக்கிறார். கிருஷ்ணமூர்த்தி பெண்களிடம் தவறாக நடக்கக்கூடியவன். வைதேகி யாரைத் திருமணம் செய்தாள்? என்பது மீதிக்கதை.
# வைதேகி கல்யாணம்

## நடிகர்கள்

- சரத்குமார் - ராஜமாணிக்கம்
- ரேகா - வசந்தி
- ராமர்ஜூன் - கல்யாணம் (கல்யாணசுந்தரம்)
- உத்ரா - வைதேகி
- டெல்லி கணேஷ் - சின்னசாமி
- கவுண்டமணி - பச்சமுத்து
- செந்தில் - தங்கமுத்து
- இளவரசன் - கிருஷ்ணமூர்த்தி
- கவிதா
- கலைச்செல்வன்
- பத்மா
- கங்கா
- சித்திரகுப்தன் - தங்கமுத்துவின் மகன்
- மாஸ்டர் ரமேஷ் - பிரபு
- பசி நாராயணன் - கந்தசாமி
- கருப்பு சுப்பையா - பழனிச்சாமி
- திடீர் கண்ணையா - பூபதி
- திருப்பூர் ராமசாமி - ராமசாமி
- கிருஷ்ணமூர்த்தி
# வைதேகி கல்யாணம்

## இசை

படத்தின் இசையமைப்பாளர் தேவா. பாடலாசிரியர் காளிதாசன்.  
| 1 | சூட்டுதான் சூட்டுதான் | எஸ். பி. பாலசுப்ரமணியன், சித்ரா | 4:31 |  |
| --- | --- | --- | --- | --- |
| 2 | மத்தளம் தட்டுங்கடி | மலேசியா வாசுதேவன், சித்ரா | 4:10 |  |
| 3 | கல்யாணம் கல்யாணம் | சுனந்தா | 4:18 |  |
| 4 | தேன் தூவும் வசந்தம் | மனோ, சித்ரா | 4:45 |  |
| 5 | பாஞ்சாலி கிளியே | கங்கைஅமரன் | 4:40 | } |
# தோரதி ஹேன்சின் ஆன்டர்சன்

**தோரதி ஹேன்சின் ஆன்டர்சன்** (Dorothy Hansine Andersen, மே 15, 1901 - மார்ச் 3, 1963) ஓர் அமெரிக்க நோயியல் வல்லுநர் மற்றும் குழந்தை மருத்துவர் ஆவார். நீர்மத் திசுவழற்சி நோயை அடையாளம் கண்டறிந்து அதனைப் பற்றி விவரித்த முதல் அமெரிக்க மருத்துவர் ஆவார். 2001 ஆம் ஆண்டில் அவர் தேசிய மகளிர் மன்றத்தில் உறுப்பினராகச் சேர்க்கப் பெற்றார் .
# தோரதி ஹேன்சின் ஆன்டர்சன்

## இளமை

தோரதி ஹேன்சின் ஆன்டர்சன் மே 15, 1901 இல் வட கரோலினாவின் ஆஷெவில்லெவில் பிறாந்தார். 1914 ஆம் ஆண்டில் அவரது தந்தை ஹான்ஸ் பீட்டர் ஆண்டர்சன் மரணம் அடைந்தார். அவர் நலக்குறைவான தாயைப் பராமரிக்கும் முழு பொறுப்பையும் பெற்றார். 1920 ஆம் ஆண்டில் ஆண்டெர்சனின் தாயாரும் இறந்தார். பின்னர் அவர்கள் வெர்மான்ட்டில் செயிண்ட் ஜான்ஸ்பரி நகருக்கு இடம்பெயர்ந்தனர். 1922 ஆம் ஆண்டில் ஆண்டர்சன் மௌண்ட் ஹோலியோக் கல்லூரியில் இருந்து விலங்கியல் மற்றும் வேதியியல் கலைகளில் பட்டம் பெற்றார். பின்னர், அவர் மருத்துவத்திற்கான ஜான் ஹாப்கின்ஸ் கல்லூரியில் சேர்ந்தார். அங்கு அவர் புளோரன்ஸ் ஆர். சபினின் கீழ் ஆய்வு செய்யத் தொடங்கினார். ஆண்டர்சனின் முதல் இரண்டு ஆய்வுத் தாள்கள் பெண் பன்றிகளின் இனப்பெருக்க உறுப்புகளில் நிணநீர் மற்றும் இரத்த நாளங்ள் பற்றியதாக இருந்தன. இந்த இரண்டு ஆவணங்களும் ”முளையவியல் பங்களிப்புகள்” என்ற ஆய்விதழில் வெளியிடப்பட்டன.  
ஜான்ஸ் ஹாப்கின்ஸிலிருந்து பட்டம் பெற்ற பின்னர் ஆண்டெர்சன் இரோசெச்டர் பல்கலைக்கழகமருத்துவக் கல்லூரியில் உடற்கூறியல் துறையில் உதவி ஆசிரியராகப் பணியாற்றினார். இது 1929 இல் ஆண்டர்சன் தனது ஆய்வினைத் தொடரக் காரணமாக இருந்தது. அதே ஆண்டில் கொலம்பியா பல்கலைக்கழக மருத்துவம் மற்றும் அறுவை சிகிச்சைத் துறையில் நோயியல் உதவியாளராக பணியாற்றத் தொடங்கினார். கொலம்பியா மருத்துவக்கல்லூரியில் பயிற்றுவிப்பாளராகப் பணியாற்ற அழைக்கப்பட்டார்.  
குறிப்பாக, தொடக்கத்தில் எலிகளின் பாலியல் முதிர்ச்சி மற்றும் விகிதத்தில் நாளமில்லா சுரப்பிகளின் தாக்கங்களைப் பற்றிய ஆய்வுகளைச் செய்தார். 1935 ஆம் ஆண்டில் கொலம்பியா பல்கலைக்கழகத்தில் முனைவர் பட்டம் பெற்றார். கொலம்பியா பிரஸ்பைடிரியன் மருத்துவ மையத்தில் பேபிஸ் மருத்துவமனையில் மரணத்தினைக் கண்டறியும் நிபுணராகப் பணியாற்றினார். ஆண்டர்சன் தனது மருத்துவப் பணியை இறுதிவரை இங்கு தொடர்ந்தார். 1945 ஆம் ஆண்டில், ஆண்டர்ஸ்ஸன் பேபிஸ் மருத்துவமனையில் துணை குழந்தைகள் மருத்துவர் என்ற சிறப்புப் பட்டத்தைப் பெற்றார். உடற்கூறியலில் இவரின் நிபுணத்துவம் காரணமாக, இரண்டாம் உலகப் போரின் போது ஆயுதப் படை நோயியல் நிறுவனத்திற்கு ஆலோசகராக அழைக்கப்பட்டார். 1952 ஆம் ஆண்டில், பேபிஸ் மருத்துவமனையின் நோயியல் நிபுணர் ஆனார். அந்த ஆண்டின் பிற்பகுதியில், டோரதி ஹேன்சின் ஆண்டெர்சன் எலிசபெத் பிளாக்வெல் விருதினைப் பெற்றார்.
# விக்கிப்பீடியா:Statistics/weekly/24-Feb-2019
# சுஜாதா சிவக்குமார்

**சுஜாதா பாலகிருஷ்ணன்** என்பவர் தமிழக நடிகை ஆவார். இவர் தமிழ்த் திரைப்படங்களில் துணை நடிகையாக நடிக்கிறார். அமீர் இயக்கத்தில் 2007 ஆம் ஆண்டு வெளிவந்த *பருத்திவீரன்* திரைப்படத்தில் நடித்து புகழ் பெற்றார். அதன்பின் கதாநாயகன், நாயகியின் அம்மா வேடங்களில் நடித்துள்ளார்.  
கமல்ஹாசன் நடிப்பில் வெளிவந்த *விருமாண்டி* (2004) திரைப்படத்தில் துணை கதாபாத்திரத்தில் நடித்தார். எனினும் அவர் கவனிக்கப்படவில்லை. அமீர் இயக்கத்தில் 2007 ஆம் ஆண்டு வெளிவந்த *பருத்திவீரன்* திரைப்படத்தில் நடித்து புகழ் பெற்றார். இவரை பருத்திவீரன் சுஜாதா ஏன் அழைத்தனர்.  
சிறந்த துணை நடிகைக்கான பிலிம்பேர் விருது – தமிழ், விஜய் விருதுகள் (சிறந்த துணை நடிகை) போன்றவற்றை பெற்றுள்ளார். பாண்டிராஜ் இயக்கத்தில் *பசங்க (திரைப்படம்)* (2009) மற்றும் *கேடி பில்லா கில்லாடி ரங்கா* (2013) போன்றவை கவனிக்கதக்கதாக இருந்தன.  
விஜய் மில்டன் இயக்கத்தில் *கோலி சோடா* (2014) என்ற திரைப்படத்தில் கோயம்பேடு சந்தையில் உணவகம் நடத்துபவராக நடித்தார். அத்திரைப்படத்தில் நாயகர்களுக்கு இணையான கதாப்பாத்திரமாக நடித்துள்ளார்.
2015 வரை 50 திரைப்படங்களை நெருங்கியுள்ளார்.
# சுஜாதா சிவக்குமார்

## சில திரைப்படங்கள்

| **ஆண்டு** | **திரைப்படம்** | **கதாப்பாத்திரம்** | **குறிப்பு** |
| --- | --- | --- | --- |
| 2004 | *விருமாண்டி* | பேச்சி (கொத்தாக தேவர் மனைவி) |  |
| 2007 | *பருத்திவீரன்* | கலிவரதன் மனைவி | சிறந்த துணை நடிகைக்கான பிலிம்பேர் விருது – தமிழ்
விஜய் விருதுகள் (சிறந்த துணை நடிகை) |
| 2008 | *பிரிவோம் சந்திப்போம்* |  |  |
| 2008 | *தோட்டா (திரைப்படம்)* |  |  |
| 2008 | *குருவி (திரைப்படம்)* | வெற்றிவேல் அத்தை |  |
| 2009 | *பசங்க (திரைப்படம்)* | சொக்கலிங்கம் மனைவி | பரிந்துரை, சிறந்த துணை நடிகைக்கான பிலிம்பேர் விருது – தமிழ் |
| 2010 | *ஏழாம் அறிவு* | அரவிந்த் அத்தை |  |
| 2010 | *சுறா* | சுரதாவின் அம்மா |  |
| 2010 | *களவாணி (திரைப்படம்)* | ராஜி |  |
| 2011 | *மௌனகுரு (திரைப்படம்)* | கருணாகரன் அம்மா |  |
| 2012 | *சுந்தர பாண்டியன் (திரைப்படம்)* | அர்ச்சனா அத்தல |  |
| 2012 | *கோழி கூவுது* |  |  |
| 2013 | *கேடி பில்லா கில்லாடி ரங்கா* | முருகனின் அம்மா |  |
| 2014 | *வீரம்* | நல்லசிவம் சகோதரி |  |
| 2014 | *ரம்மி* |  |  |
| 2014 | *கோலி சோடா* | ஆச்சி |  |
| 2014 | *நான் தான் பாலா* | கட்டோரன் மனைவி |  |
| 2015 | *காக்கி சட்டை (2015 திரைப்படம்)* | திவ்யாவின் அம்மா |  |
| 2015 | *36 வயதினிலே* | ராணி |  |
| 2016 | *போக்கிரி ராஜா* | சஞ்சீவி யின் அம்மா |  |
| 2016 | *திருநாள் (திரைப்படம்)* |  |  |
| 2017 | *பிச்சுவா கத்தி* |  |  |
| 2018 | *செம* | குழந்தைவேலுவின் அம்மா |  |
| 2019 | *விசுவாசம்* | தூக்குதுரையின் அத்தை |  |
# சோயா அக்தர்

**சோயா அக்தர்** (Zoya Akhtar) (பிறப்பு அக்டோபர் 14, 1972) இந்திய திரைப்பட இயக்குநர் மற்றும் திரைக்கதை எழுத்தாளராவார். இவர் நியூயார்க் பல்கலைக்கழகத்தின் (NYU) திரைப்படத்துறையில் 'டிப்ளமோ' பட்டம் பெற்ற பின்னர், மீரா நாயர், டோனி கெர்பர் மற்றும் தேவ் பெனகல் போன்றோரிடம் துணை இயக்குநராகப் பணிபுரிந்தார்.  
இவர் "லக் பை சான்ஸ்" (2009), ஜிந்தகி நா மிலேகி டொபாரா" (2011), மற்றும் "ஷீலா கி ஜவானி"(2013) போன்ற படங்களை இயக்கியுள்ளார். "டலாஷ்" (2012) திரைப்படத்திற்கு ரீமா கங்டிலுடன் இணைந்து திரைக்கதை எழுதியுள்ளார். பின்னர், "தில் தடக்னெ டொ" (2015) என்கிற பஞ்சாபி குடும்ப பின்னணியைக் கொண்ட திரைப்படத்தை இயக்கினார்.
# சோயா அக்தர்

## சொந்த வாழ்க்கை

சோயா அக்தர், கவிஞர், பாடலாசிரியர் மற்றும் திரைக்கதை எழுத்தாளரான ஜாவேத் அக்தர் மற்றும் திரைக்கதை எழுத்தாளரான ஹனி இரானிக்கும் மகளாகப் பிறந்தார். சோயாவின் மாற்றாந்தாய் சபனா ஆசுமி. இவருடைய தம்பி பர்கான் அக்தார் நடிகர் மற்றும் இயக்குநராக உள்ளார். இவர் மும்பையிலுள்ள மேனேக்ஜி கூப்பர் நிறுவனத்தில் கலந்துகொண்டார். செயிண்ட் சேவியர் கல்லூரியில் பயின்று பி. ஏ. பட்டம் பெற்றார். பின்னர், படத் தயாரிப்பு பற்றிய துறையில் படிப்பதற்காக, 'நியூயார்க் பல்கலைக்கழக திரைப்பட பள்ளியில்' சேர்ந்தார்.  
இவர் உருதுக் கவிஞர் முஜ்தார் கைராபடியின் கொள்ளுப்பேத்தி மற்றும் ஜான் நிசார் அக்தரின் பேத்தியாவார்.  
எவருமே கடவுளை முழுமையாகப் புரிந்து கொள்ள முடியாது என்று நம்பும் தந்தை மற்றும் சகோதரனுடன் வளர்ந்ததால், இவருக்கு எந்த மதத்தின் மீதும் நம்பிக்கை இல்லை.
# சோயா அக்தர்

## தொழில் வாழ்க்கை

பென்டகிராம் நிறுவனத்திற்கு "ப்ரைஸ் ஆஃப் புல்லட்ஸ்" என்கிற பெயரில் வெளிவந்த இசை காணொளிக்கு உதவி இயக்குநராகத் தனது தொழில் வாழ்க்கையை ஆரம்பித்தார். பின்னர், "தில் சாத்தா ஹை", "ஸ்பிலிட் வைட் ஓப்பன்" மற்றும் பர்கான் அக்தாரின் "லக்சயா" போன்ற படங்களில் துணை இயக்குநராக பணிபுரிந்தார். ரீமா கங்டிலின் "ஹனிமூன் டிராவல்ஸ் பிரைவேட் லிமிடெட்"ற்கு நிர்வாகத் தயாரிப்பாளராக இருந்தார். மேலும் "எக்சல் என்டெர்டெயிண்மென்ட்" தயாரிப்பையும் ஏற்றார்.  
பர்கான் அக்தர் மற்றும் கொங்கனா சென் சர்மா நடித்துள்ள "லக் பை சான்ஸ்"(2009) படத்தின் மூலம் சோயா அக்தர் இயக்குநராக அறிமுகமானார். இது தொழில்வர்ககத்தை முறியடிக்கும் போராளி நடிகனைப் பற்றிய கதையாகும். இப் படம் அதிக வசூலைப் பெறவில்லை என்றாலும் கூட விமரிசகர்களால் அதிகம் விமர்சிக்கப்பட்டது.  
2011 இல், "ஜிந்தகி நா மிலேகி டொபாரா" படத்தை இயக்கினார். இதில், கிருத்திக் ரோஷன், அபய் தியோல், பர்கான் அக்தார், கத்ரீனா கைஃப் மற்றும் கல்கி கோய்ச்லின் நடித்துள்ளனர். இத் திரைப்படம் வசூலில் சாதனை புரிந்து நல்ல வரவேற்பை பெற்றதுடன் சிறந்த இயக்குநருக்கான பிலிம்பேர் விருதினைப் பெற்றுத் தந்தது.  
2013 ல் அக்தர், பம்பாய் டாக்கீஸ் திரைப்படத்திற்காக அனுராக் காஷ்யப், திபக்கர் பானர்ஜி மற்றும் கரண் ஜோஹர் உடன் இணைந்தார். இது 100 வருட இந்திய திரைப்படங்களின் கொண்டாட்டமாகும்.  
பின்னர் இவர் 2015இல் "தில் தடக்னெ டொ" படத்தை இயக்கினார். இதில் அனில் கபூர்,ஷெபாலி ஷா, பிரியங்கா சோப்ரா, ரன்வீர் சிங், அனுஷ்கா சர்மா மற்றும் பர்கான் அக்தார் நடித்துள்ளனர்.  
'தில் தடக்னெ டொ' படத்திற்குப் பின்னர், ரன்வீர் சிங் மற்றும் அலீயா பட். நடித்துள்ள "குல்லி பாய்" திரைப்படத்தை இயக்கினார்.,
# சோயா அக்தர்

## பிற தோற்றங்கள்

இவர் பிப்ரவரி 14, 2007இல் நடைபெற்ற "கோன் பனேகா குரோர்பதி" தொலைக்காட்சி நிகழ்ச்சியில் தனது சகோதரர் பர்கான் அக்தாருடன் கலந்துகொண்டார். மேலும், 'காம சூத்ரா' திரைப்படத்தில் மிகக் குறுகிய கதாபாத்திரத்தில் நடித்துள்ளார்.
# சங்கீதா வீரரத்ன

**தியன் ஹேமமாலி சங்கீதா வீரரத்ன** (Sangeetha weeraratne) பிறப்பு 13 திசம்பர் 1973) இலங்கையைச் சேர்ந்த திரைப்பட நடிகை ஆவார். இவர் தனது பதினாறாவது வயதில் பிரபல இயக்குநர் ரோய டி சில்வா இயக்கத்தில் கமல் அதராராய்சி உடன் இணைந்து *இட்ஸ் அ மெட்டர் ஒப் டைம்* திரைப்படத்தில் அறிமுகமானார். இத் திரைப்படம் 1990 இல் வெளியானது. எச். டி. பிரேம ரத்ன இயக்கத்தில் வெளியான சப்த கன்யா திரைப்படத்தில் நடித்தமையால் பிரபலமானார். இத்திரைப்படத்தில் நடித்தமைக்காக சிறந்த புதுமுக நடிகைக்கான விருதைப் பெற்றுக் கொண்டார். 50 இற்கும் மேற்பட்ட திரைப்படங்களில் நடித்துள்ளார். இலங்கை திரைத்துறையில் வெற்றி நட்சத்திரமாக திகழ்கின்றார்.
# சங்கீதா வீரரத்ன

## தனிப்பட்ட வாழ்க்கை

இலங்கை திரைத்துறையில் வெற்றி நட்சத்திரமாக திகழ்கின்றார். சங்கீதா வீரரத்ன ஒளிப்பதிவாளர் திமோதி வீரரத்ன, டெய்சி வீரரத்ன ஆகியோரின் இரண்டாவது புதல்வியாவார். சங்கீதா தனது ஆரம்ப கல்வியை பாணதுறையில் சென்ட் ஜோன்ஸ் கல்லூரியில் கற்றார். கொழும்பு மெதோடிஸ்ட் கல்லூரியில் மேல் நிலை கல்வியை கற்றார்.  
இவரது மூத்த சகோதரி நயனதாரா வீரரத்ன ஆத்திரேலியாவில் வசிக்கின்றார். சங்கீதா தொழிலதிபர் ரொசாந்த காரியப்பெரும என்பவரை 2002 இல் திருமணம் முடித்தார்.
# சங்கீதா வீரரத்ன

## பணி

சங்கீதா வெள்ளித்திரையில் நன்கு அறியப்பட்ட இயக்குனரான ரோய் டி சில்வாவின் இட்ஸ் அ மெட்டர் ஓப் டைம்ஸ் திரைப்படத்தில் அறிமுகமானார். அக்கால புகழ்பெற்ற நட்சத்திரங்களான மாலினி பொன்சேகா, விஜய குமாரதுங்க, காமினி பொன்சேகா ஆகியோருடன் இணைந்து பணியாற்றியுள்ளார்.  
சங்கீதா பதின்ம வயதினராக இருந்தபோது திரைப்பட துறைக்குள் நுழைந்தார். ரோய் டி சில்வா இவரது திறமையை பாராட்டி ஊக்குவித்தார்.  
2001 ஆம் ஆண்டு அஸ்வசும என்ற திரைப்படத்திற்காக சரசவிய சிறந்த நடிகை விருதைப் பெற்றார். சரசவிய மிக பிரபல நடிகையாக 2001-2003 மூன்றாண்டுகள் வாகையாளராக இருந்துள்ளார்.  
பல்வேறு பாத்திரங்களை ஏற்று நடித்துள்ளார். சில நகைச்சுவை வெற்றிப்படங்களிலும் நடித்துள்ளார்.  
2006 ஆம் ஆண்டு வசந்தி ஒபயசேகர இயக்கிய செவ்வந்தி திரைப்படத்தைத் தயாரித்தார்.
# சங்கீதா வீரரத்ன

## விருதுகள்

பல பிரிவுகளில் பல முறை பல மாநில விருதுகளை பெற்றுள்ளார்.
# சங்கீதா வீரரத்ன

## விருதுகள்

### சரஸ்வதி திரைப்பட விழா

**id="296" |**  
| 1993 | *சப்த கன்யா* | சிறந்த புதுமுகம் | வென்றது |  |
| --- | --- | --- | --- | --- |
| 1994 | *நொமியன மினிசு* | சிறந்த நடிகை | வென்றது |  |
| 1995 | *மாருதய* | மெரிட் விருது | வென்றது |  |
| 2002 | *மாருதய* | மிகவும் பிரபலமான நடிகை | வென்றது | } |
# சங்கீதா வீரரத்ன

## விருதுகள்

### ஜனாதிபதி திரைப்பட விழா

**id="345" |**  
| 1999 | *பவுரு வளலு* | சிறந்த துணை நடிகை | வென்றது | } |
| --- | --- | --- | --- | --- |
# சங்கீதா வீரரத்ன

## விருதுகள்

### விமர்சக விருதுகள்

**id="367" |**  
| 1996 | *தொரகட மாராவ* | சிறந்த நடிகை | வென்றது | } |
| --- | --- | --- | --- | --- |
# சங்கீதா வீரரத்ன

## விருதுகள்

### ஒசிஐசி விருதுகள்

**id="389" |**  
| 1998 | *தொரகட மாராவ* | சிறந்த நடிகை | வென்றது | } |
| --- | --- | --- | --- | --- |
# சங்கீதா வீரரத்ன

## விருதுகள்

### பிற விழாக்கள்

**id="411" |**  
| 2000 | இலங்கை கலைகளுக்கான ஜூனியர் சேம்பர் ஆஃப் | சிறப்பான இளம் ஆளுமை | வென்றது |  |
| --- | --- | --- | --- | --- |
| 2001 | *அஸ்வெசும* | சிறந்த நடிகை | வென்றது |  |
| 2001 | *அஸ்வெசும* | மிகவும் பிரபலமான நடிகை | வென்றது | } |
# கடல் ஓங்கில்

**கடல் ஓங்கில்** (*Delphinidae*) என்பது கடலில் வாழும் ஓங்கில் குடும்பம் ஆகும். இதில் மொத்தம் 20 வாழும் இனங்கள் உள்ளன. இவை சராசரியாக 1.7 மீட்டர் நீளமும் 50 கிலோ எடையும் கொண்டவை. இக்குடும்பத்தைச் சேர்ந்த கொலைகாரத் திமிங்கிலம் என்ற இனம் இதுவரை அறியபட்ட ஓங்கில்களிலேயே மிகப் பெரியது ஆகும்.  
கடல் ஓங்கில்கள் பொதுவாக மீன் மற்றும் கணவாய் போன்ற உயிரினங்களை உண்டு வாழ்கின்றன. எனினும் கொலைகாரத் திமிங்கிலம் போன்ற மிகப்பெரிய கடல் ஓங்கில்களானது கடல் நாய் போன்ற கடற்பாலூட்டிகளையும் உண்டு வாழ்கின்றன. பெரும்பாலும் பெண் ஓங்கில்களை விட ஆண் ஓங்கில்களே உருவில் பெரியதாக இருக்கும். எனவே அவை பால் ஈருருமை பண்பை வெளிப்படுத்துகின்றன.
# லதிகா குமாரி

**லதிகா குமாரி** (*Latika Kumari*)(பிறப்பு: 5 ஜனவரி 1992) ஓர் இந்திய கிரிக்கெட் வீராங்கனை ஆவார். ஒரு வலது கை பெண் துடுப்பாட்டக்காரர் மற்றும் அவரது பந்துவீச்சு பாணி வலது-கை நடுத்தரம். டெல்லி மகளிர், இந்தியா பி மகளிர், இந்தியா ப்ளூ மகளிர், இந்தியா மகளிர் போன்ற பெரிய அணிகளில் பங்கேற்றுள்ள ஒருவராவார். குமாரி ஜூன் 20, 2009 அன்று டவுன்டனில்நடைபெற்ற டி20ல், இங்கிலாந்து மகளிருக்கு எதிரான இந்திய மகளிர் அணியில் அறிமுகமானார். அவரது கடைசி டி20 ஜூலை 15, 2015 அன்று பெங்களூரில் நியூசிலாந்து மகளிருக்கு எதிரான இந்திய மகளிர் அணி.  
2009 ஆம் ஆண்டில், குமாரி பதினைந்து பேர் கொண்ட (இரண்டு புதிய ஆட்டக்கார்ர்கள்- பாபிதா மான்லிக் மற்றும் சுழற்பந்து வீச்சாளர் டயானா டேவிட்) அணியில் சேர்க்கப்பட்டார்.
# சாலிவாரம்

**சாலிவாரம்** ( *Salivaram* ) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரானது சாலிவரம் ஊராட்சிக்கு உட்பட்டது.
# சாலிவாரம்

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 57 கிலோமீட்டர் தொலைவிலும், தளியில் இருந்து 19 கிலோமீட்டர் தொலைவிலும், மாநிலத் தலைநகரான சென்னையில் இருந்து 324 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 817 வீடுகள் உள்ளன. கிராமத்தின் மொத்த மக்கள் தொகையானது 3292 ஆகும். இதில் ஆண்கள் எண்ணிக்கை 1620, பெண்களின் எண்ணிக்கை 1672 என உள்ளது. மக்களின் கல்வியறிவு விகிதமானது 52.0% என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# தமிழ்நாடு கட்டிட வாடகை முறைப்படுத்துதல் சட்டம், 2017

**தமிழ்நாடு சொத்து உரிமையாளர் மற்றும் வாடகைதாரர்களின் உரிமைகள் மற்றும் பொறுப்புகள் முறைப்படுத்துதல் சட்டம் 2017** (**Tamil Nadu Regulation of Rights and Responsibilities of Landlord and Tenants Act, 2017**) வாடகை ஒப்பந்த நிபந்தனைகள், விதிகளின்படி வாடகையை முறைப்படுத்துதல், சொத்து உரிமையாளர் மற்றும் வாடகைதாரர்களின் உரிமைகள் மற்றும் பொறுப்புகளை நேர் செய்தலே இந்த சட்டத்தின் முக்கிய நோக்கமாகும். இச்சட்டத்திற்கான விதிகள் 22 பிப்ரவரி 2019 வரையறை செய்யப்பட்டது.  
சொத்து உரிமையாளர்கள் மற்றும் வாடகைதாரர்கள் இடையிலான சிக்கல்களை தீர்க்கும் வகையில் 2018-இல் கொண்டுவரப்பட்ட சட்டம் மற்றும் 2019-இல் இயற்றப்பட்ட விதிகள், 22 பிப்ரவரி, 2019 முதல் தமிழகத்தில் நடைமுறைக்கு வந்துள்ளது.
இந்த சட்ட விதிகள் குறித்து அறிந்து கொள்வதற்கு தமிழ்நாடு அரசு புதிய இணையதளம் தொடங்கியுள்ளது. இப்புதுச் சட்டத்தின் வருகையால் முன்னிருந்த **தமிழ்நாடு கட்டிடங்கள் மற்றும் வாடகை கட்டுப்பாடு சட்டம், 1960** நீக்கப்பட்டுவிட்டது.
# தமிழ்நாடு கட்டிட வாடகை முறைப்படுத்துதல் சட்டம், 2017

## வரலாறு

இந்திய நடுவண் அரசு அனைவருக்கும் வீட்டுவசதி திட்டத்தின் கீழ் புரிந்துணர்வு ஒப்பந்தம் செய்தபோது, 1960-ஆம் ஆண்டின் வாடகை கட்டுப்பாட்டு சட்டத்தை நீக்க பரிந்துரைத்தது. இதை ஏற்று, முந்தைய வாடகை கட்டுப்பாட்டு சட்டத்தை நீக்கும் வகையில், தமிழ்நாடு சொத்து உரிமையாளர்கள் மற்றும் வாடகைதாரர்களின் உரிமைகள் மற்றும் பொறுப்புகள் முறைப்படுத்துதல் சட்டத்தை, தமிழகச் சட்டப்பேரவையில் கொண்டுவரப்பட்டு, 2017-ல் ஒப்புதல் பெறப்பட்டது. தற்போது இந்த சட்டம் மற்றும் அதற்கான விதிகள், தமிழக அரசு அரசிதழில் அறிவிக்கை செய்யப்பட்டு, நடைமுறைக்கு வந்துள்ளது. இச்சட்டத்தை நடைமுறைப்படுத்தவும், பொதுமக்கள் எளிதாக பின்பற்றுவதற்காகவும் தமிழ்நாடு அரசு ஒரு இணையதளம் நிறுவியுள்ளது.
# தமிழ்நாடு கட்டிட வாடகை முறைப்படுத்துதல் சட்டம், 2017

## வாடகை ஒப்பந்தங்களை இ - சேவை மையத்தில் பதிவு செய்தல்

சொத்து உரிமையாளர்கள், வாடகைதாரர்களின் வாடகை அல்லது குத்தகை ஒப்பந்த விண்ணப்பங்களை இ-சேவை மையம் மூலம் பதிவுசெய்ய வழி ஏற்படுத்தப் பட்டுள்ளது. விண்ணப்பங்கள் ஏற்கப்பட்ட நிலையில், வாடகை அதிகார அமைப்பின் மூலம் வாடகை ஒப்பந்த பதிவு எண் வழங்கப்படும். இதன்மூலம் சொத்து உரிமையாளர் மற்றும் வாடகைதாரர்கள் இடையே ஏற்படும் பிணக்குகளை களைய வழி ஏற்படுத்தப்பட்டுள்ளது.
# தமிழ்நாடு கட்டிட வாடகை முறைப்படுத்துதல் சட்டம், 2017

## பிணக்குகளை தீர்க்கும் அமைப்புகள்

சொத்து உரிமையாளர்கள், வாடகைதாரர்களிடையே ஏற்படும் பிரச்சினைகளுக்கு தீர்வு காண, வருவாய் கோட்டாட்சியர் அளவில், வாடகை அதிகார அமைப்பு ஏற்படுத்தி அதனை செயல்படுத்த துணை ஆட்சியர் தகுதிக்கு குறையாத அலுவலர், அரசின் முன் அனுமதி பெற்று மாவட்ட ஆட்சியர்களால் நியமிக்கப்படுவார். இப்புதிய சட்டத்தின்படி, ஒருமித்த கருத்தின் மூலமே அனைத்து வாடகை ஒப்பந்தங்களையும் ஏற்படுத்த முடியும். குத்தகை விடுபவர் 3 மாத வாடகையை முன்பணமாக பெறமுடியும். புதிய சட்டத்தில் உரிமைதாரர் மற்றும் குத்தகைதாரர் இணைந்து வாடகை ஒப்பந்தத்தில் உள்ளபடி வளாகத்தை நல்ல நிலையில் வைத்துக் கொள்ள வரையறுக்கப்பட்டுள்ளது.
# தமிழ்நாடு கட்டிட வாடகை முறைப்படுத்துதல் சட்டம், 2017

## கட்டிட வாடகை ஒப்பந்த விதிமுறைகள் & தீர்ப்பாயங்கள்

வாடகை, குத்தகைக்கான உடன் படிக்கைகளை மேற்கொள்ளுதல், அதில் இடம்பெற வேண்டிய விஷயங்கள், உள்வாடகைக்கு விடுவதில் உள்ள கட்டுப்பாடுகள், செலுத்தப்பட வேண்டிய வாடகை, அதை மாற்றி அமைப்பதற்கான விதிமுறைகள், வாடகைதாரருக்கு மூல உடன்படிக்கைக்கான பிரதி வழங்கப்படுதல், சொத்து மேலாளர் யார், அவர் குறித்த தகவல் அளித்தல், நில உரிமையாளர் முன்பணம்செலுத்தும் நடைமுறை உள்ளிட்டபல்வேறு நிகழ்வுகளுக்கான விதி முறைகள் வகுக்கப்பட்டுள்ளன.
மேலும் வாடகை வழக்கு நீதிமன்றம் அமைத்தல், மேல்முறையீடு செய்தல், வாடகை தீர்ப்பாயம், தீர்ப்பாயத்துக்கு மேல்முறையீடு அமைத்தல், தீர்ப்பாயத்தால் வாடகை நிர்ணயிக்கப்படுதல் உள்ளிட்ட பல்வேறு விஷயங்கள் குறித்தும் விவரிக்கப்பட்டுள்ளது. மேலும், நீதிமன்றம், தீர்ப்பாயம் இவற்றுக்கான வழிமுறைகளும் வகுக்கப்பட்டுள்ளன.
# நள தமயந்தி (1959 திரைப்படம்)

**நள தமயந்தி** (Nala Damayanthi) 1959இல் வெளிவந்த தமிழ்த் திரைப்படமாகும். கெம்பராஜ் இப்படத்தை இயக்கி தயாரித்திருந்தார். இப்படத்தில் கெம்பராஜ் பானுமதி ராமகிருஷ்ணா ஆகிய இருவரும் முன்னணி பாத்திரத்தில் நடித்திருந்தனர்.
இதே பெயரில் 1957 இல் வெளியான தெலுங்குத் திரைப்படத்தின் தமிழ் மொழி வடிவமே இந்தத் திரைப்படமாகும்.
# நள தமயந்தி (1959 திரைப்படம்)

## கதை

மகாபாரதத்தில் வரும் வன பருவத்தில் உள்ள ஒரு கதையை அடிப்படையாகக் கொண்டது. தமயந்தி விதர்ப்ப நாட்டு இளவரசியாவார். நளன் நிசாத தேசத்தின் அரசனாவார். இவர் சிறந்த சமையல் கலைஞருமாவார். அவர்கள் இருவரும் ஒருவருக்கொருவர் நேசித்து, திருமணம் செய்துகொண்டு இரு பிள்ளைகளை வளர்க்கிறார்கள். விரைவில் நளன் பகடைப் போட்டியில் தனது இராச்சியத்தை இழந்ததால் அவர்கள் கஷ்டங்களை அனுபவித்து வருகின்றனர். இதனால் அவர்கள் பிரிந்து செல்ல நேரிடுகிறது. தமயந்தி தனது இரண்டு குழந்தைகளுடன் தனது தந்தையை வந்தடைகிறாள். நளனை பாம்பு ஒன்று கடித்ததால் அவன் குள்ளமாகி விடுகிறான். தன் கணவனைக் கண்டுபிடிக்க ஒரு போலி சுயம்வரதிற்கு தமயந்தி ஏற்பாடு செய்கிறாள். நளன் தனது குள்ள உருவத்துடனே , அவ்விழாவில் கலந்து கொள்கிறான். தமயந்திக்கு அவனால் தயாரிக்கப்பட்ட உணவை வைத்து நளனை அடையாளம் காண்கிறாள். நளன் தனது முன்னாள் உருவத்தை அடைய அந்த இணை மீண்டும் ஒன்றுபடுகிறது.
# நள தமயந்தி (1959 திரைப்படம்)

## நடித்தவர்கள்

- பானுமதி ராமகிருஷ்ணா - தமயந்தி
- கெம்பராஜ் - நளன்
- சித்தூர் வி. நாகையா - பாதுகன்
- ரேலங்கி - விதூஷகன்
- முக்காமலா - புஷ்கரன்
- ஜெயலட்சுமி - நீலவேணி
- காமேஸ்வரம்மா - கௌரி
- ரமாதேவி - கண்ணம்மா
- சீதா - வண்ணாரலட்சுமி
- லங்காசத்யம் - வண்ணார சின்னான்
- ஸ்ரீவஸ்தா - ருதுபமன்
- வெங்கரா - சுதேவன்''
- லஷ்மைய்யா - கலி புருஷன்
# நள தமயந்தி (1959 திரைப்படம்)

## படக்குழு

- வசனங்கள்: ஆரூர்தாஸ்
- பாடல்கள்: பாபநாசம் சிவன், குயிலன், புரட்சிதாசன், எம். சுந்தரன்.
- பின்னணிப் பாடகர்கள்: டி. வி. ரத்தினம், ஏ. பி. கோமளா, கே. ராணி, எஸ். ஜானகி, பி. பி. ஸ்ரீனிவாஸ், கோபாலன் சீர்காழி கோவிந்தராஜன்
- இசை: பி. கோபாலன்
- இசைக்குழு: தம்பு பார்ட்டி
- கலை: வர்தூக்கர்
- ஒளிப்பதிவு: பி. டி. மாத்தூர்
- படத்தொகுப்பு: பி. கந்தசாமி
- புகைப்படம்: ஆர். வெங்கடாச்சாரி
- படபிடிப்புத் தளம்: ரேவதி, பரணி
- ஆய்வகம் : விஜயா
- தயாரிப்பு மற்றும் இயக்கம் - கெம்பராஜ்
# நள தமயந்தி (1959 திரைப்படம்)

## ஒலித்தொகுப்பு

இப்படத்தின் இசை பி. கோபாலம், பாடல்களை பாபநாசம் சிவன், பாபநாசம் சிவன், குயிலன், புரட்சிதாசன், எம். சுந்தரன் போன்றோர் எழுதியிருந்தனர். பானுமதி ராமகிருஷ்ணா. பின்னணிப் பாடகர் டி. வி. ரத்தினம், ஏ. பி. கோமளா, கே. ராணி, எஸ். ஜானகி, பி. பி. ஸ்ரீனிவாஸ், பி.கோமளம் மற்றும் சீர்காழி கோவிந்தராஜன் ஆகியோர் பாடல்களை பாடியிருந்தனர்.  
| வரிசை எண் | பாடல் | பாடியோர் | எழுதியோர் | நேரம்(m:ss) |  |
| --- | --- | --- | --- | --- | --- |
| 1 | "சரசம் செய்யாதே மனமே" | பானுமதி ராமகிருஷ்ணா | புரட்சிதாசன் | 02:53 |  |
| 2 | "அன்னமே தேன் பிறையிலே" | பி. பி. ஸ்ரீனிவாஸ் | 01:25 |  |  |
| 3 | "ஜெய் பவானி" | பானுமதி ராமகிருஷ்ணா | 00:55 |  |  |
| 4 | "இளந்தார் நீராடும் தேன் சுவை" | ஏ. பி. கோமளா | 03:20 |  |  |
| 5 | "நான் கொண்ட கோயில் எந்த" | பானுமதி ராமகிருஷ்ணா | 03:14 |  |  |
| 6 | "நின் பாத தாஸி" | பானுமதி ராமகிருஷ்ணா | 03:41 |  |  |
| 7 | "கருணாபரனே" | பி. கோமளம் | சமுத்ரலா | 01:26 |  |
| 8 | "வினைப் பயன் இதுதானா" | பி. கோமளம் | குயிலன் | 02:36 |  |
| 9 | "சிங்கார தமயந்தி சீமந்தம்" | ஏ. பி. கோமளா | 03:31 |  |  |
| 10 | "தீ வினையோ நெஞ்சம் மாறியதோ" | பி. பானுமதி | 03:39 |  |  |
| 11 | "அம்மா புவியாளும் மாதா" | பி. பானுமதி | 03:37 |  |  |
| 12 | "வருனாதி தேவனே" | பி. கோமளம் | 02:39 |  |  |
| 13 | "சீன சியானா சிறிச்சா" | எஸ். ஜானகி | 03:06 |  |  |
| 14 | "பிரபோ ஏ பிரபோ" | பி. பி. ஸ்ரீனிவாஸ் | 02:15 |  |  |
| 15 | "தப்பி போட்டு தப்பு" | பி. கோமளம், கே. ராணி | எம். சுந்தரம் | 03:34 |  |
| 16 | "மலி புகழ் நள சரிதை" | சீர்காழி கோவிந்தராஜன் | பாபநாசம் சிவன் | 02:22 | } |
# நிகோலா பிரவுன்

**நிக்கோலா ஜேன் பிரவுன்** (*Nicola Jane Browne*, மடமாடாவில், பிறப்பு: செப்டம்பர் 14 1983); நியூசிலாந்தைச் சேர்ந்த துடுப்பாட்ட வீராங்கனை ஆவார்.  
நியூசிலாந்தில் ஒருநாள் சர்வதேசப் போட்டிகளில் பங்கேற்றுள்ளார். 2005 மற்றும் 2009 ஆம் ஆண்டு பெண்கள் உலகக் கோப்பை போட்டிகளில் பங்கேற்றார் மற்றும் 2010 ஐசிசி மகளிர் உலக டி 20 போட்டித் தொடரின் ஒரு வீராங்கனையாக இருந்தார். சாரா சுகிகாவாவுடன் நிக்கோலா பிரவுன் மகளிர் ஒருநாள் சர்வதேச போட்டிகள் வரலாற்றில் அதிகபட்சம் 7 வது விக்கெட் கூட்டணியை அமைத்தார் (104 *) மகளிர் உலகக் கோப்பையின் வரலாற்றில் (139 *) அதிகமான சாதனையை சாரா மெக்லாசானுடன் 6 வது விக்கெட் கூட்டணியில் நிகழ்த்தினார். 2015 ஆம் ஆண்டு ஜனவரியில், நிகோலா அனைத்து வகையான கிரிக்கெட்டிலிருந்தும் தனது ஓய்வை அறிவித்தார்.
# நிகோலா பிரவுன்

## நிகோலா பிரவுன்

### சுய விபரம்

| - | பிறப்பு | 14 செப்டம்பர், 1983 (வயது 35 ஆண்டுகள்) |
| --- | --- | --- |
| பிறந்த இடம் | நியூசிலாந்து |  |
| துடுப்பாட்ட நடை | வலது கை |  |
| பந்தாட்ட முறை | வலது கை | } |
# கோட்டு விளக்கப்படம்

**கோட்டு விளக்கப்படம்** அல்லது *கோட்டு வரைபடம்* (*line chart*, *line graph*) என்பது விளக்கப்படங்களுள் ஒரு வகையாகும். இவ்விளக்கப்படம் தகவல்களை, "அடையாளம் காட்டிகள்" எனப்படும் தரவு புள்ளிகளின் தொடரை நேர் கோட்டுத்துண்டுகளால் இணைத்து காட்சிப்படுத்துகிறது. பலதுறைகளில் பரவலாகப் பயன்படுத்தப்படும் அடிப்படை வகை விளக்கப்படமாக இது உள்ளது. தரவு புள்ளிகள் வரிசைப்படுத்தப்பட்டும் (புள்ளிகளின் x-அச்சு மதிப்புகளைக் கொண்டு), கோட்டுத்துண்டுகளால் இணைக்கப்பட்டும் இருப்பதைத் தவிர கோட்டு விளக்கப்படமானது சிதறல் படத்தை ஒத்திருக்கும். பெரும்பாலும் கோட்டு விளக்கப்படங்கள், கால இடைவெளிகளில் தரவின் போக்கைக் காட்சிப்படுத்துவதற்குப் பயன்படுத்தப்படுகின்றன. இத்தகைய கோட்டுப்படங்கள் ஓட்ட விளக்கப்படங்களென அழைக்கப்படுகின்றன.
# கோட்டு விளக்கப்படம்

## வரலாறு

கணிதவியலாளர்கள் பிரான்சிஸ் காக்சுபீ, நிக்கோலசு சாமுவேல் குருக்குயிசு, யோகான் என்றிச் இலாம்பெர்ட் மற்றும் வில்லியம் பிளேபேர் ஆகியோர் பயன்படுத்திய கோட்டு விளக்கப்படங்களே காலத்தால் முந்தியவையாகக் கருதப்படுகின்றன.
# கோட்டு விளக்கப்படம்

## எடுத்துக்காட்டு

அறிவியல் சோதனைகளில் கண்டறியப்பட்ட விவரங்கள் பெரும்பாலும் வரைபடம் மூலம் காட்சிப்படுத்தப்படுகிறது. எடுத்துக்காட்டாக, குறிப்பிட்ட காலங்களில் ஒரு பொருளின் வேகத்தைத் தரும் விவரங்கள் பின்வருமாறு வரிசைப் பட்டியலிட்டு அதற்கான கோட்டு விளக்கப்படம் காட்டப்பட்டுள்ளது:  
| 3 | 3 |  |
| --- | --- | --- |
| 3 | 5 |  |
| 5 | 7 |  |
| 7 | 12 |  |
| 12 | 16 |  |
| 16 | 25 |  |
| 25 | 32 | } |
# டியர் ஃபிரண்ட் இட்லர்

**டியர் ஃபிரண்ட் இட்லர்** (*Dear Friend Hitler* , இந்தியாவில் ***காந்தி டூ இட்லர்*** என்ற பெயரில் வெளியன திரைப்படமானது, ஜெர்மானிய சர்வாதிகாரி அடால்ஃப் ஹிட்லருக்கு காந்தி எழுதிய கடிதங்களின் அடிப்படையில் எடுக்கப்பட்ட ஒரு பன்மொழித் திரைப்படமாகும். இப்படத்தில், ரோகிபிர் யாதவ் அடோல்ப் ஹிட்லராகவும் நேஹா துபியா இவா பிரானாக நடித்துள்ளார். ராகேஷ் ரஞ்சன் குமார் இயக்கியுள்ள இப்படத்தை, அனில் குமார்சர்மாரின் அமர்ராளி மீடியா விசன் தயாரித்துள்ளது.  பெர்லின் சர்வதேச திரைப்பட விழாவில் இது எதிர்மறையான விமர்சனங்களை பெற்றது. இத்திரைப்படம் குறித்து பிசினஸ் ஆசியாவானது  "ஆத்திரமூட்டும் பெயரைக் கொண்டிருந்தபோதிலும், இந்த படம் கொலைகார பியூரருக்கு புகழுரை அல்ல" எனக் குறிப்பிட்டது. இது இந்தியாவில் 2011 சூலை 29 அன்று வெளியானது.
# டியர் ஃபிரண்ட் இட்லர்

## கதை

இப்படமானது இரண்டாம் உலகப் போர் காலகட்டத்தில் நடப்பதாக உள்ளது. மோகன்தாஸ் கரம்சந்த் காந்தியால் (அவிஜித் தத்) அட்ல்ஃப் இட்லருக்கு (ரகுபிர் யாதவ்) எழுதப்பட்ட கடிதங்களை அடிப்படையாக கொண்டும், இட்லரின் நீண்ட கால காதலியான ஈவா பிரவுன் (நேஹா துபியா) உடனான இட்லரின் உறவைச் சுற்றியும், அவர்கள் இறப்பதற்கு முன்னதாக பியூரர் பதுங்கு அறையில் திருமணம் செய்துகொண்டதைப் பற்றியதாகவும் உள்ளது. இதில்  காந்தி மற்றும் இட்லரின் கருத்தியல்களுக்கு இடையிலான வித்தியாசம் குறித்தும், நாசிசத்தைவிட காந்தியத்தின் மேன்மை குறித்தும் சித்தரித்து கூறப்பட்டுள்ளது.
# டியர் ஃபிரண்ட் இட்லர்

## நடிகர்கள்

- அடால்ஃப் ஹிட்லராக ரகுபிர் யாதவ்
- இவா பிரானாக நேஹா துபியா
- ஜோசப் கோயபெல்சாக நலிண் சிங்
- ஆல்பர்ட் ஸ்பீக்கராக நசீர் அப்துல்லா
- ஜடின் சர்னாவாக ஷாகிர்
- லக்கி வக்கரியாவாக அம்ரிதா கவுர்
- மாகடா கோயபெல்சாக நிக்கிதா ஆனந்த்
- சுபாஷ் சந்திரபோசாக பூபேஷ் குமார் பாண்டே
- காந்தியாக அவஜித் தத்
- ஓட்டோ கன்ஸ்சிவாக ஹனுமான் பி.டி. ராய்
# டியர் ஃபிரண்ட் இட்லர்

## தயாரிப்பு

இட்லர் பாத்திரத்தில் நடிக்க முதலில் அனுபம் கெர் ஒப்புக்கொண்டார், ஆனால் பல இலட்சக் கணக்கான யூதர்களை பெரும் இன அழிப்பு செய்த இட்லர் பாத்திரத்தில் நடிப்பதற்காக, இந்தியாவில் உள்ள யூத அமைப்புக்களால் அவருக்கு எழுந்த கண்டனங்களையடுத்து அவர் பின்வாங்கினார்.
# டியர் ஃபிரண்ட் இட்லர்

## வரவேற்பு

இப்படமானது எதிர்மறையான விமர்சனங்களைப் பெற்றது. இந்தியர் அல்லாத அனைத்துப் பாத்திரங்களிலும் நடிக்க இந்திய நடிகர்களையே பயன்படுத்தியுள்ளதாக இப்படத்தை என்டிடிவி விமர்சித்தது. கோயோமி படத்துக்கு 0.5 / 5 மதிப்பெண் வழங்கியது; இட்லராக நடித்த யாதவின் நடிப்பை பாராட்டிய போதிலும், படத்தின் திரைக்கதை, இயக்கம், தொழில்நுட்பம், ஒலிப்பதிவு மற்றும் பிற நடிகர்களின் நடிப்பு போன்றவற்றை விமர்சித்தது.
# மஜ்லிண்டா கெல்மெண்டி

**மஜ்லிண்டா இஸ்மெட் கெல்மெண்டி** (*Majlinda Ismet Kelmendi*) பிறப்பு 9 மே 1991) கொசோவோ அல்பேனியன் நாட்டை சேர்ந்த ஜூடோ விளையாட்டு வீரர். ஐம்பத்து இரண்டு கிலோ எடை பிரிவில் இவர் போட்டியிடுகிறார் .இவர் இரண்டு உலக சாம்பியன் விருதைப் பெற்றுள்ளார்.
# மஜ்லிண்டா கெல்மெண்டி

## சாதனைகள்

- 2014 இல், சர்வதேச ஜூடோ கூட்டமைப்பின் பட்டியலில் மகளிர் பிரிவில் முன்னிலையில் இருந்தார்.
- கொசோவா குடியரசு தலைவரிடம் மெரிட் பதக்கம் வாங்கினார்.
- 2016 ஆகஸ்ட் 7 இல் 2016 கோடைக்கால ஒலிம்பிக் விளையாட்டுப் போட்டிகளில் போட்டியில் 52 கிலோ மகளிர் பிரிவில் தங்கப்பதக்கம் பெற்று கொசோவா நாட்டிலிருந்து முதல் தங்கப்பதக்கம் பெற்றவ்ர் எனும் சாதனை படைத்தார்.